Slovník pojmov z oblasti elektronických komunikácií
Uvedené sú všetky pojmy a definície používané v jednotlivých dokumentoch nového regulačného rámca. Pri niektorých slovenských ekvivalentoch sa s ohľadom na neustálenú terminológiu uvádzajú pracovné názvy. V prípade pojmu „local loop“ sa uvádzajú dve definície, pretože nová definícia (v smernici o prístupe a prepojení) sa trochu líši od súčasne platnej (v nariadení o uvoľnenom prístupe k účastníckemu vedeniu). 
Slovník pojmov

Anglický termín	Slovenský ekvivalent	Význam	
access	prístup	sprístupnenie prostriedkov a/alebo služieb inému podniku za definovaných podmienok, výlučne alebo nevýlučne, na poskytovanie elektronických komunikačných služieb. Vzťahuje sa  okrem iného na: prístup k prvkom siete a pridruženým prostriedkom, čo môže zahŕňať pripojenie zariadenia pevnými alebo nepevnými prostriedkami (hlavne to zahŕňa prístup k účastníckemu vedeniu a k prostriedkom a službám potrebným na poskytovanie služieb prostredníctvom účastníckeho vedenia); prístup k fyzickej infraštruktúre vrátane budov, prostriedkov na vedenie káblov a stožiarov; prístup k príslušným softvérovým systémom vrátane prevádzkových podporných systémov; prístup k prevodu čísel alebo k systémom ponúkajúcim ekvivalentnú funkciu; prístup k pevným a mobilným sieťam, najmä na roaming; prístup k systémom s podmieneným prístupom pre digitálne televízne služby; prístup k službám virtuálnej siete;	
application programming interface (API)	rozhranie pre aplikačné programy (API)	softvérové rozhrania medzi aplikáciami poskytovanými prevádzkovateľmi rozhlasového alebo televízneho vysielania alebo poskytovateľmi služieb a medzi prostriedkami v rozšírených digitálnych televíznych zariadeniach určených pre digitálne televízne a rozhlasové služby;	
associated facilities	pridružené prostriedky	prostriedky pripojené k elektronickej komunikačnej sieti a/alebo súvisiace s elektronickou komunikačnou službou, ktoré umožňujú a/alebo podporujú poskytovanie služieb prostredníctvom tejto siete a/alebo služby. Zahrňujú systémy podmieneného prístupu a elektronických sprievodcov programami;	
call 	volanie 	spojenie zostavené prostredníctvom verejne prístupnej telefónnej  služby, ktoré umožňuje obojsmernú komunikáciu v reálnom čase;	
Communication	komunikácia 	výmena alebo prenos akýchkoľvek  informácií medzi konečným počtom účastníkov prostredníctvom verejne prístupnej elektronickej komunikačnej služby. Nezahŕňa žiadne informácie prenášané ako súčasť televízneho a rozhlasového vysielania pre verejnosť prostredníctvom elektronickej komunikačnej siete s výnimkou tých informácií, ktoré sa týkajú  identifikovateľného účastníka alebo užívateľa prijímajúceho informácie;	
conditional access system	systém podmieneného prístupu	akékoľvek technické opatrenie a/alebo zariadenie, zabezpečujúce prístup k chránenej službe rozhlasového alebo televízneho vysielania v zrozumiteľnej forme, podmienený predplatným alebo inou formou predchádzajúceho individuálneho oprávnenia;	
consent	súhlas 	súhlas užívateľa alebo účastníka sa zhoduje s definíciou súhlasu dotknutej osoby' uvedenou v Smernici 95/46/EC;
(Poznámka: Zákon č. 428/2002 o ochrane osobných údajov z 3. júla 2002 uvádza: 'Súhlasom dotknutej osoby' je akýkoľvek slobodne daný výslovný a zrozumiteľný prejav vôle, ktorým dotknutá osoba vyjadruje súhlas so spracúvaním svojich osobných údajov);	
consumer	spotrebiteľ	každá fyzická osoba, ktorá používa alebo požaduje verejne prístupnú elektronickú komunikačnú službu na účely, ktoré nie sú súčasťou jej obchodnej, podnikateľskej alebo profesnej činnosti;	
electronic communications network	elektronická komunikačná sieť	prenosové systémy, ako aj prepájacie alebo smerovacie zariadenia a iné prostriedky, ktoré umožňujú prenos signálov po vedení, rádiom, optickými alebo inými elektromagnetickými prostriedkami, vrátane družicových sietí, pevných (s prepájaním okruhov a paketov, vrátane internetu) a mobilných  pozemských sietí, sietí na rozvod elektrickej energie v rozsahu, v ktorom sa používajú na prenos signálu, sietí pre rozhlasové a televízne vysielanie a sietí káblovej televízie, bez ohľadu na druh prenášaných informácií;	
electronic communications service	elektronická komunikačná služba	služba obvykle poskytovaná za úhradu, ktorá spočíva úplne alebo prevažne v prenose signálov v elektronických komunikačných sieťach, vrátane telekomunikačných služieb a prenosových služieb v sieťach používaných na rozhlasové a televízne vysielanie, s výnimkou služieb poskytujúcich obsah alebo vykonávajúcich redakčný dohľad nad obsahom prenášaným s využitím  elektronických komunikačných sietí a služieb; nezahŕňa služby informačnej spoločnosti definované v článku  1 smernice 98/34/EC, ktoré nespočívajú úplne alebo prevažne v prenose signálov elektronickými komunikačnými sieťami;	
electronic mail	elektronická pošta	akákoľvek textová, hlasová, zvuková alebo obrazová správa zaslaná prostredníctvom verejnej komunikačnej siete, ktorú možno uložiť v sieti alebo v koncovom zariadení príjemcu dovtedy, kým ju príjemca nevyzdvihne;	
end-user	koncový užívateľ	užívateľ, ktorý neposkytuje verejné komunikačné siete alebo verejne prístupné elektronické komunikačné služby;  	
enhanced digital television equipment	rozšírené digitálne televízne zariadenie	prídavné zariadenia určené na pripojenie k televíznym prijímačom alebo integrované digitálne televízne prijímače, ktoré umožňujú príjem digitálnych interaktívnych televíznych služieb;	
general authorisation	všeobecné oprávnenie	právny rámec stanovený členským štátom zabezpečujúci práva na poskytovanie elektronických komunikačných sietí alebo služieb a ukladajúci povinnosti špecifické pre tento sektor, ktoré sa môžu  vzťahovať na všetky alebo na určité druhy elektronických komunikačných sietí a služieb, v súlade so Smernicou o oprávnení;	
geographic number	geografické číslo	číslo z národného číslovacieho plánu, v ktorom časť číselnej štruktúry má geografický význam používaný pre smerovanie volaní k fyzickému umiestneniu koncového bodu siete;	
harmful interference	škodlivé rušenie	rušenie, ktoré ohrozuje funkčnosť rádionavigačnej služby alebo iných bezpečnostných služieb, alebo ktoré inak vážne zhoršuje, znemožňuje alebo opakovane prerušuje rádiokomunikačnú službu prevádzkovanú v súlade s príslušnými predpismi Spoločenstva alebo národnými predpismi;	
interconnection	prepojenie
	fyzické a logické spojenie verejných komunikačných sietí používaných tým istým alebo iným podnikom za účelom umožniť užívateľom siete poskytovanej jedným podnikom komunikovať s užívateľmi siete poskytovanej tým istým alebo iným podnikom, alebo (im) umožniť prístup k službám poskytovaným iným podnikom. Služby môžu byť poskytované zúčastnenými stranami alebo inými stranami, ktoré majú prístup do siete. Prepojenie je špecifickým druhom prístupu realizovaným medzi prevádzkovateľmi verejných sietí;	
local loop	účastnícke vedenie	fyzický obvod spájajúci koncový bod siete v priestoroch účastníka s hlavným rozvádzačom alebo ekvivalentným zariadením v pevnej verejnej telefónnej sieti; (Smernica o prístupe a prepojení);	
location data 	lokalizačné údaje 	akékoľvek údaje spracúvané v elektronickej komunikačnej sieti, ktoré označujú geografickú polohu koncového zariadenia užívateľa verejne prístupnej elektronickej komunikačnej služby;  	
national regulatory authority	národný regulačný orgán	orgán alebo orgány, ktoré členský štát poveril akoukoľvek z regulačných úloh uložených Rámcovou smernicou a Špecifickými smernicami;	
network termination point (NTP)	koncový bod siete	fyzický bod, v ktorom je účastníkovi poskytovaný  prístup k verejnej komunikačnej sieti; v prípade sietí zahŕňajúcich  prepájanie alebo smerovanie je tento bod  určený špecifickou sieťovou adresou, ktorá sa môže vzťahovať na  účastnícke číslo alebo meno;	
non-geographic number	negeografické číslo	číslo z národného číslovacieho plánu, ktoré nie je geografickým číslom. Tento pojem zahŕňa okrem iného čísla mobilných telefónov, služieb  volania na účet volaného a služieb so zvýšenou tarifou;	
operator	prevádzkova-teľ	podnik poskytujúci alebo oprávnený poskytovať verejnú  komunikačnú sieť alebo pridružený prostriedok;	
provision of an electronic communications network	poskytovanie elektronickej komunikačnej siete	zriaďovanie, prevádzka, riadenie alebo danie k dispozícii takejto siete;	
public communications network	verejná komunikačná sieť	elektronická komunikačná sieť, ktorá slúži úplne alebo prevažne na poskytovanie verejne prístupných elektronických komunikačných služieb;	
public pay telephone	verejný telefónny automat	verejne prístupný telefónny prístroj, za ktorého používanie sa môže platiť mincami, kreditnými /debetnými kartami, predplatnými kartami, vrátane kariet s voľbou kódov;	
public telephone network	verejná telefónna sieť	elektronická komunikačná sieť, ktorá slúži  na poskytovanie verejne prístupných telefónnych služieb; medzi koncovými bodmi siete umožňuje prenos hlasovej komunikácie a aj iné formy komunikácie, ako sú faksimilná a dátová komunikácia;	
publicly available telephone service	verejne prístupná telefónna služba	služba prístupná verejnosti na vytváranie a prijímanie národných a mezinárodných volaní a  prístup k tiesňovým službám prostredníctvom čísla alebo viacerých čísel národného alebo medzinárodného telefónneho číslovacieho plánu; táto služba naviac môže podľa potreby zahŕňať jednu alebo viacero z nasledujúcich služieb: služby operátora, informačné služby o telefónnych číslach, telefónne zoznamy, verejné telefónne automaty, poskytovanie služieb za zvláštnych podmienok, poskytovanie zvláštnych zariadení pre postihnutých zákazníkov alebo zákazníkov so zvláštnymi sociálnymi potrebami a/alebo poskytovanie geograficky neviazaných  služieb;	
Specific Directives	špecifické smernice	smernica 2002/20/EC (Autorizačná smernica), smernica 2002/19/EC (Smernica  o prístupe a prepojení), smernica 2002/22/EC (Smernica o univerzálnej službe) a smernica 2002/58/EC (Smernica o súkromí a elektronických komunikáciách);	
subscriber	účastník	každá fyzická alebo právnická osoba, ktorá má uzavretú zmluvu s poskytovateľom verejne prístupných elektronických komunikačných služieb o poskytovaní takýchto služieb;	
traffic data 	prevádzkové      údaje 	akékoľvek údaje spracúvané za účelom prenosu komunikácie v  elektronickej  komunikačnej  sieti  alebo účtovania;	
transnational markets	nadnárodné trhy	trhy definované podľa článku 15 ods. 4 Rámcovej smernice, ktoré pokrývajú Spoločenstvo alebo jeho podstatnú časť; 	
universal     service	univerzálna služba	minimálny súbor služieb špecifikovanej kvality, definovaný v smernici  2002/22/EC (Smernica o univerzálnej službe), ktorý je prístupný všetkým užívateľom bez ohľadu na ich geografickú polohu a za prijateľnú cenu z pohľadu špecifických národných podmienok;	
user	užívateľ	právnická alebo fyzická osoba, ktorá používa alebo požaduje verejne prístupnú elektronickú komunikačnú službu (Rámcová smernica);	
value added service	služba s pridanou hodnotou	akákoľvek služba, ktorá vyžaduje spracovanie lokalizačných alebo prevádzkových údajov iných ako sú prevádzkové údaje potrebné na prenos komunikácie alebo účtovania;	
wide-screen television service	širokouhlá televízia 	“širokouhlá televízia”: televízna služba, ktorá úplne alebo čiastočne obsahuje programy vyrobené a upravené na zobrazenie v širokouhlom formáte na celú výšku obrazovky. Referenčným formátom  širokouhlej televízie je formát 16:9;